29/06/2020 | Administración LocalMunicipal
Boqueixón
Bases da convocatoria para a selección de 1 técnico/a de información turística

1.- A convocatoria ten por obxecto contratar, na modalidade de contratación temporal por obra ou servizo a xornada completa unha praza de técnico/a de información turística (código nacional de ocupación: 26301020), durante un período de 5,5 meses durante o 2020. As funcións a desempeñar serán as propias do posto e por necesidade do servizo puntualmente requirirase flexibilidade horaria.2.- A retribución do salario mensual bruto incluída a parte proporcional das pagas extras do traballador/a será de 1.185,47 euros/mes. A publicidade das bases farase mediante anuncio no Boletín Oficial da Provincia da Coruña, no taboleiro de edictos do concellos de Boqueixón, na páxina web municipal www.boqueixon. gal e no taboleiro de anuncios da sede electrónica municipal. Os anuncios sucesivos relativos a esta convocatoria faranse no taboleiro de edictos do concello de Boqueixón, na páxina web www.boqueixon. gal e no taboleiro de anuncios da sede electrónica municipal. Para tomar parte no proceso selectivo, os/as aspirantes deberán reunir os seguintes requisitos na data de presentación da oferta de emprego: a) Ser español ou nacional doutro Estado membro da Unión Europea. b) Ter cumpridos 16 anos de idade e non exceder a idade máxima de xubilación forzosa. c) Estar inscrito coma desempregado/a no Servizo Público de Emprego. Os/as candidatos/as serán preseleccionados pola Oficina de Emprego de Santiago Norte previa oferta presentada pola alcaldía do Concello de Boqueixón nalgunha das titulacións requeridas no apartado g) desta mesma base. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas. (anexo II) e) Non padecer enfermidade ou eiva física que impida o normal exercicio das tarefas habituais e funcións correpondentes ao posto de traballo ao que se opta (anexo II DECLARACIÓN XURADA DE APTITUDE FÍSICA E PSÍQUICA) f) Posuir como mínimo o carné de clase de B1. g) Atendendo ao establecido no apartado 3 das bases de convocatoria do Programa DP0029/2019, as persoas a contratar deberán estar en posesión dalgún dos seguintes títulos: 1.- Técnico superior en Guía, Información e Asistencia Turística ou equivalente.2.- Técnico en Empresas e Actividades Turísticas ou equivalente.3.- Grao ou diplomado en Turismo ou equivalente homologado.4.- Dobre grao en Ciencias Empresariais e Turismo.5.- Grao ou licenciatura en Historia da Arte.6.- Grao ou licenciatura en Humanidades.7.- Grao ou licenciatura en Xeografía e Ordenación do Territorio.8.- Grao ou licenciatura en Historia. Dado o estado de alarma vixente, as persoas demandantes de emprego cando non poidan ser atendidos presencialmente na Oficina Pública de Emprego poderán solicitar mediante o formulario dispoñible no enlace https://emprego.xunta. gal/portal/index. php/gl/formulario-alta-demanda. html a tramitación da súa alta como demandante de emprego. As persoas interesadas dadas de alta como demandante de emprego terán que remitir un correo electrónico á Oficina Pública de Emprego oficina. emprego. santiago. norte@xunta. gal, solicitando a ocupación (26301020), indicando: nome e apelidos, enderezo, teléfono, correo electrónico, aportar copia DNI polas 2 caras, e sinalar que queren participar no proceso selectivo da oferta de Técnico/a de Información Turística de Boqueixón. Para realizar a preselección, esta entidade presentará unha oferta de emprego na Oficina Pública de Emprego de Santiago Norte. Os/as aspirantes estarán preseleccionados/as por dita oficina cumprindo coas titulacións requeridas na base terceira da convocatoria de subvención da Deputación Provincial da Coruña, con carné de conducir B1 e desempregados/as. Datas para a realización das probas.- Os/as candidatos/s deberén presentarse, na data e hora que a Oficina Pública de Emprego indique (ven por carta ou por calquera outro medio) nas dependencias municipais da Casa do Concello de O Forte s/n, 15881 Boqueixón (A Coruña) co DNI e carné de conducir. Os/as candidatos/as deberán realizar unha proba escrita e a baremación dos méritos para optar á praza. Para a preparación da proba escrita os candidatos/as poderán solicitar nas dependencias municipais da Casa do Concello unha copia fotocopiada do temario. A comisión seleccionadora estará composta por 5 membros titulares e suplentes: un presidente/a, 3 vogais e o secretario. De conformidade co establecido no artigo 60 da Lei 5/2015, de 30 de outubro, reguladora do Estatuto Básico do Empregado Público, o tribunal cualificador das probas selectivas será nomeado por Resolución de Alcaldía, velando na súa composición polo cumprimento dos principios de imparcialidade e profesionalidade dos seus membros, tendo así mesmo na súa composición a paridade entre muller e home, e sen que poidan formar parte dos mesmos, o persoal de elección ou designación política, os funcionarios interinos, nin o personal laboral temporal ou eventual, ademais a pertenza debe ser a título individual e persoal, sen que poidan facelo por conta ou representación de ninguén. Dita resolución publicarase segundo o indicado na base segunda. Para a válida constitución do comisión seleccionadora, a efectos da celebración de sesións, deliberacións e toma de acordos requerirase a presenza do presidente/a e do secretario ou de quen lles sustitúan, e da metade, polo menos, dos seus membros titulares ou suplentes. As decisións adoptaranse por maioría de votos dos membros presentes, resolvendo en caso de empate, o voto de calidade do presidente do tribunal. O tribunal resolverá por maioría de votos dos seus membros presentes, todas as dúbidas e propostas que xurdan para a aplicación das normas contidas nestas bases e estará facultado para resolver as cuestións que poidan suscitarse durante a realización das probas, así como para adoptar as medidas necesarias que garanticen a debida orde das mesmas en todo o non previsto nas bases. Os seus acordos serán impugnables nos supostos e formas establecidas pola Lei 39/2015 do 1 de outubro, de Procedemento Administrativo Común das Administracións Públicas. O tribunal continuará constituído ata tanto se resolvan as reclamacións plantexadas ou as dúbidas que se poidan derivar do procedemento selectivo. Os membros do órgano de selección nos que concorran algunha das causas previstas na Lei 39/2015, de 1 de outubro, do Procedemento Administrativo Común de las Administraciones Públicas e a Lei 40/2015, de 1 de outubro, de Réxime Xurídico do Sector Público, deberán absterse de intervir notificándoo ao Presidente. Así mesmo, os aspirantes poderán recusar aos membros da mesa cando concorran algunha das causas do artigo 28 da citada Lei. O tribunal poderá solicitar axuda de técnicos ou asesores cando o considere axeitado. Os/as aspirantes ó posto deberán presentar ata o mesmo día da proba escrita a seguinte documentación: - DNI ou equivalente - Titulación esixida segundo o disposto na base terceira; que se acreditará co título orixinal ou fotocopia cotexada do mesmo, ou no seu defecto, xustificante de ter efectuado o depósito para a súa obtención acompañado da certificación oficial de ter superados os estudios conducentes para a súa expedición. - Currículo Vital do/a aspirante. - Xustificantes acreditativos dos méritos alegados, no seu caso. - Carné de conducir B1. Dita documentación dirixirase ao alcalde da Corporación, para presentala é preciso solicitar cita previa no rexistro xeral do Concello de Boqueixón, podendo presentarse tamén conforme ao sinalado no artigo 16.4 da Lei 39/2015. A Comisión seleccionadora realizará: 1º.- FASE DE PROBA: Esta fase ten carácter obrigatoria e eliminatoria, consistirá na realización dunha proba teórica. Máximo de 10 puntos. Sendo 5 puntos a puntuación mínima esixida para superar esta proba. Consistirá en contestar un cuestionario tipo test relacionadas co posto ofertado e cos temas relacionados no anexo I. Está dirixida a determinar os coñecementos dos/as aspirantes sobre a profesión e o municipio. O examen tipo test terá unha resposta correcta por pregunta. (Os erros non puntúan negativo). A duración da proba escrita a decidirá a comisión seleccionadora. Para a preparación da proba escrita os/as candidatos/as poderán solicitar nas dependencias municipais da Casa do Concello ou por correo electrónico emprego@boqueixon. es unha copia do temario.2º.- BAREMACIÓN MÉRITOS: Máximo de 7 puntos A puntuación obtida nesta fase, non será eliminatoria. Baremo para a valoración de méritos é o seguinte: FORMACIÓN: Puntuación máxima a acadar neste apartado: 3 puntos. - Por posuír outra titulación media ou superior, ademais dunha das esixidas na base segunda apartado g) desta convocatoria, sempre que estea relacionada coas tarefas do posto de traballo a ocupar: 0,50 punto por cada titulación ata un máximo de 1 punto. - Por ter asistido a cursos de formación e perfeccionamento impartidos en centros oficiais, universidades, colexios oficiais ou escolas de administración pública relacionados coas materias obxecto desta convocatoria, ata un máximo de 1 punto: Máster ou postgrado (relacionados co sector turístico): máx. a acadar 1 punto. Cursos de 100 ou máis horas: 0,50 puntos Cursos de 50 a 99 horas: 0,30 puntos Cursos de 20 a 49 horas: 0,15 puntos Cursos de 1 a 19 horas: 0,10 puntos - Coñecementos de idiomas (máx.1 punto): *Cursos de inglés dunha escola oficial: nivel básico: 0,10 puntos; nivel medio: 0.30 puntos; nivel avanzado: 0.50 puntos. *Cursos de francés dunha escola oficial: nivel básico: 0,10 puntos; nivel medio: 0.30 puntos; nivel avanzado: 0.50 puntos. *Cursos de perfeccionamento de lingua galega: Celga 5: 0.50 puntos Celga 4: 0.40 puntos. Celga 3 ou Curso de iniciación á lingua galega ou validación: 0,30 puntos. Celga 2: 0,20 puntos. Celga 1: 0,10 puntos. (Ó final destas bases, o anexo IV recolle as validacións dos Celgas). Só se terá en conta o curso ou validación máis alta da que dispoñan os candidatos presentados. EXPERIENCIA LABORAL: A experiencia laboral computarase ata un máximo de 4 puntos: - Traballos prestados como técnico/guía turístico, tanto na administración pública como en empresa privada: Por cada mes completo traballado 0,50 puntos. A experiencia acreditarase mediante informe de vida laboral da Tesourería Xeral da Seguidade Social e mediante informe ou certificación expedido pola administración ou a empresa correspondente ou contrato de traballo. Aqueles candidatos/as que traballasen no concello de Boqueixón poderán presentra o anexo III para solicitar a expedición da correspondente certificación. As dúbidas que se susciten serán resoltas pola citado tribunal, que terá a facultade de interpretar estas bases, facendo constar na acta correspondente os acordos adoptados. Os méritos que aleguen os/as interesados/as e que, de acordo co baremo previsto, desexen que se lles teñan en conta, acreditaranse debidamente por medio de documentos orixinais ou fotocopias destes, que presentarán cotexadas fidedignamente, significándose que non se valorarán aqueles méritos que a comisión considere que non estiveran suficientemente acreditados. Os méritos admisibles e valorables serán unicamente os presentados na data de realización do proceso selectivo. A falta de acreditación dos méritos non será emendable e xerará a non valoración dos mesmos. Os empates producidos nas puntuacións obtidas por 2 ou máis candidatos/as na puntuación final dirimirase atendendo á puntuación máis alta acadada no apartado de experiencia laboral da baremación de méritos, se segue existindo empate, atenderase á puntuación máis alta acadada no apartado de formación da baremación de méritos, e se segue persistindo empate, atenderase á puntuación máis alta acadada na proba teórica. De manterse igualmente o empate resolverase pola orde alfabética do primeiro apelido, e de ser igual, polo segundo, a partir da letra que se establecera polo último sorteo público feito pola Consellería de Facenda, publicado no Diario Oficial de Galicia. No suposto de que non exista aspirante ningún co primeiro apelido que comence pola letra que establece o citado sorteo continuarase pola letra seguinte seguindo a orde alfabética e así sucesivamente. De persistir o empate, este resolverase por sorteo. Terminada a calificación de todos os exercicios, o tribunal publicará o listado de aspirantes aprobados por orde de puntuación. Abrirase un prazo de 10 días para a presentación das alegacións ós resultados acadados. De non presentarse alegacións ou unha vez resoltas, elevarase a definitivo o listado. O/A aspirante coa máis alta puntuación será o titular do posto, a proposta da comisión de selección será elevada ao alcalde para que formule a contratación da persoa que obteña a mellor puntuación, en número que non supere a da praza obxecto da convocatoria. As publicacións dos listados realizarase segundo se indica na base segunda. A formalización do contrato realizarase conforme ó previsto na lexislación vixente. O resto de aspirantes aprobados constituirán a lista de reserva. Dita lista de reserva será exclusivamente a efectos de cobertura de renuncias, de baixas en relación coa contratación vinculada ó procedemento obxecto destas bases, non outorgando ós integrantes da lista de reserva dereito algún en relación a outros procesos de contratación. A Comisión Seleccionadora queda autorizada para resolver as dúbidas que se presenten, e para adoptar os acordos necesarios para o bo funcionamento do proceso de selección, en todo o non previsto nestas bases, facendo constar na acta correspondente os acordos adoptados. TEMA 1. Núcleos poboacionais de Boqueixón. TEMA 2. Decreto 73/2015, do 7 de maio, polo que se regula a profesión de guía de turismo de Galicia. TEMA 3. Libro O Pico Sacro: A Cova do Pico. Don/a……………………………………………………………………………….……., con DNI……………….… e domicilio en …………………….…………………., teléfono: …………….…. e mail:…………………………….…………………. a efectos de poder participar no proceso selectivo de CONTRATACIÓN LABORAL TEMPORAL DE 1 TÉCNICO/A DE INFORMACIÓN TURÍSTICA. DECLARACIÓN XURADA BAIXO A MIÑA RESPONSABILIDADE: - Non ter sido separado/a mediante expediente disciplinario do servizo de calquera das Administracións Públicas, e dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargo públicos por resolución xudicial, para o acceso ó corpo ou escala funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. - Que non desempeña ningún posto ou actividade no sector público delimitado polo artigo primeiro da Lei 53/1984, - Que non realiza actividade privada incompatible ou suxeita a recoñecemento de compatibilidade. - Posuír a capacidade funcional e psíquica para o desempeño das tarefas en non padecer enfermidade ou eiva física que impida o normal exercicio das tarefas habituais e funcións correspondentes ó posto de traballo ó que se opta. - Ter sido informado polo Concello de Boqueixón que no suposto de que eu teña dúbidas sobre si padezo alguna enfermidade infecto-contaxiosa e que reúno as condicións psíquicas e físicas necesarias para a realización do traballo, é aconsellable que, con carácter previo á contratación, faga un recoñecemento médico que descarte a existencia dalgunha enfermidade infecto-contaxiosa e/ou dalgún problema que puidese impedir a normal realización do traballo nas condicións debidas podendo aportar certificado médico acreditativo deses extremos. - Asemade, a efectos do previsto no artigo 10 da Lei 53/1984, do 26 de decembro de Incompatibilidades do Persoal ó Servizo das Administracións Públicas e no artigo 13.1 do Real Decreto 598/1985, do 30 de abril, sobre incompatibilidades do persoal ó servizo da Administración do Estado, da Seguridade Social e dos Entes, Organismos e Empresas dependentes, En cumprimento coa actual normativa de Protección de Datos de Carácter Persoal, procedemos a informarlle sobre o tratamento dos seus datos persoais. O responsable de tratamento dos seus datos persoais é CONCELLO DE BOQUEIXÓN, con dirección LUGAR FORTE S/N, 15881 - BOQUEIXÓN (A CORUÑA); correo@boqueixon. es. O Delegado de Protección de Datos do CONCELLO DE BOQUEIXÓN é Servizos de Adaptación Continua en Protección de Datos RB, S. L. có que poderá contactar en correo@boqueixon. es. O acceso á condición de persoal laboral de CONCELLO DE BOQUEIXÓN efectuarase de conformidade coa OFERTA DE EMPREGO PÚBLICO, mediante unha convocatoria Pública e a través de calquera sistema contemplado na normativa vixente, sexa concurso, concurso-oposición ou oposición libre, nos que se garantirá, en todo momento, o cumprimento dos principios constitucionais de igualdade, mérito e capacidade, así como o de publicidade. A base legal para o tratamento dos seus datos é o consentimento que nos outorga mediante a firma da solicitude. O CONCELLO DE BOQUEIXÓN proporciona un servizo de promoción de emprego, axudando a terceiras empresas e entidades a cubrir os seus procesos de selección. Por favor, marque as casas conforme ao consentimento que queira outorgarnos:  Si, desexo participar en procesos de selección de terceiras empresas e/ou entidades coas que CONCELLO DE BOQUEIXÓN colabore, polo que consinto que os datos do meu currículo sexan facilitados ás mesmas, coa finalidade única de participar nos seus procesos de selección.  Non, únicamente desexo participar nos procesos de selección de CONCELLO DE BOQUEIXÓN, polo que non consinto que os datos do meu currículo sexan facilitados a terceiras empresas. Por último, informámoslle dos seus dereitos en materia de protección de datos. - Dereito a solicitar o acceso aos seus datos persoais. - Dereito a solicitar a súa rectificación ou supresión. - Dereito a solicitar a limitación do seu tratamento, e a opoñerse ao tratamento - Dereito á portabilidade dos datos. Para exercer os seus dereitos non ten máis que realizar unha solicitude por escrito e acompañala dunha copia do seu DNI. O CONCELLO DE BOQUEIXÓN dispón de formularios adecuados respecto diso. Non ten máis que solicitalos ou ben presentar o seu propio escrito nas dependencias de CONCELLO DE BOQUEIXÓN LUGAR FORTE S/N, 15881 - BOQUEIXÓN (A CORUÑA); correo@boqueixon. es. Para que podamos gardar o seu currículo e tratar os seus datos nos procesos de selección, necesitaremos outórguenos o seu consentimento. Para iso deberá cumprimentar e asinar o seguinte recadro: NOME E APELIDOS:______________________________________________________________________________________ DNI: ___________________________________________________________________________________________________ DATA: __________________________________________________________________________________________________ SINATURA: Solicitude de certificación laboral do Concello de Boqueixón para valorar na fase de méritos do proceso selectivo de 1 Técnico/a de InformaciónTurística (2020) Nome e apelidos:……………………………………………………………………….…. DNI:………………………….… Domicilio………………………………………….……….……… Localidade:……………………………….……….…. Provincia:……………….………. Código postal: ……………………… Núm. Teléfono:………………………………. E-mail:.…………………………………………………………………………….…. DECLARA ter traballado nesta entidade local, e SOLICITA, para o efectos de que lle sexa valorado os méritos no apartado de experiencia laboral neste proceso selectivo, un certificado da experiencia laboral no concello de Boqueixón. Boqueixón, ………de……….……………. de 2020 O sistema de validacións dos Celga é o seguinte: 1. Serán validables polo Certificado de lingua galega 1(Celga 1): - O certificado do curso de nivel elemental de lingua e cultura galegas para estranxeiros impartido polas universidades de Galicia ata a entrada en vigor desta orde. - O certificado de curso de lingua galega para non galego-falantes impartidos polas universidades galegas, ata a entrada en vigor desta orde. - O certificado do nivel básico dos estudos de galego da UNED ata a entrada en vigor desta orde.2. Serán validables polo Certificado de lingua galega 2 (Celga 2): - O título de graduado escolar, sempre que se estudase toda a EXB ou primaria en Galicia e se cursase de maneira oficial a materia de lingua galega en todos os cursos dos ditos estudos. - O certificado do curso de nivel medio de lingua e cultura galegas para estranxeiros impartido polas universidades de Galicia, ata a entrada en vigor desta orde - O certificado do nivel medio dos estudos de galego da UNED ata a entrada en vigor desta orde. - O certificado de ter cursado e aprobado as materias de ciencias sociais e as materias optativas de galego da ESO nos centros do Bierzo e Sanabria acollidos ao programa de formación previsto no convenio para a promoción do idioma galego nos territorios limítrofes das comunidades autónomas de Galicia e Castela e León, subscrito entre ambas as dúas comunidades.3. Serán validables polo Certificado de lingua galega 3 (Celga 3): - O título de graduado en educación secundaria obrigatoria (ESO) ou técnico auxiliar (FP1), sempre que se estudase en Galicia na súa totalidade e se cursase de maneira oficial a materia de lingua galega en todos os cursos dos ditos estudos. - O certificado do ciclo inicial de galego expedido polas escolas oficiais de idiomas. - O certificado de ter cursado e aprobado as materias de ciencias sociais e as materias optativas de galego na ESO e no bacharelato nos centros do Bierzo e Sanabria acollidos ao programa de formación previsto no convenio para a promoción do idioma galego nos territorios limítrofes das comunidades autónomas de Galicia e Castela e León, subscrito entre ambas as dúas comunidades. - Certificado de aptitude dos cursos de Iniciación de lingua galega (segundo Orde do 1º de abril de 2005 ). 4. Serán validables polo Certificado de lingua galega 4 (Celga 4): - O título de bacharelato (LOXSE ou BUP) ou técnico de FP2, sempre que se estudase en Galicia na súa totalidade e se cursase de maneira oficial a materia de lingua galega en todos os cursos dos ditos estudos. - A certificación do curso de especialización en lingua galega para profesores de EXB.5. Serán validables polo Certificado de lingua galega 5 (Celga 5): - O título de licenciado en filoloxía galega ou filoloxía hispánica (subsección de galego-portugués). - Calquera outro título de licenciatura, diplomatura ou equivalente, sempre que se acompañe de certificación de que se cursaron, polo menos, 18 créditos de lingua galega, e se estea en posesión do Celga 4. - O certificado do ciclo superior de galego, expedido polas escolas oficiais de idiomas conforme ao programa previsto no Real decreto 47/1992, do 24 de xaneiro, polo que se regulan os contidos mínimos correspondentes ao ensino especializado das linguas españolas impartidas nas escolas oficiais de idiomas. Atendendo á ORDE de 10 de febreiro de 2014 pola que se modifica a Orden de 16 de xullo de 2007, pola que se regulan os certificados oficiais acreditativos dos niveis de coñecementos da lingua galega (Celga). (DOG. núm.34 do 19 de febreiro de 2014) da Consellería de Cultura, Educación e Ordenación Universitaria. A disposición adicional segunda queda redactada da seguinte maneira: “ Valoración de méritos e requisitos: 1. Para a valoración de méritos, naqueles casos nos que proceda, e para o acceso á función pública galega, así como naqueles procedementos nos que se esixa o coñecemento da lingua galega, excepto para o estipulado na letra c) do apartado 5 do anexo I da presente orde, terá a mesma validez posuír as certificacións de aptitude dos niveis de lingua galega oral, iniciación e perfeccionamento (expedidas ao amparo da Orde do 19 de xaneiro de 1989 e da Orde do 1 de abril de 2005, ou da normativa anterior) que posuír as certificacións de aptitude dos Celga 1, Celga 3 e Celga 4, respectivamente.2. Nas bases das convocatorias de oposicións, concursos de méritos ou en calquera outro procedemento estableceranse os niveis de lingua esixidos como requisito ou como mérito. Para iso, todos estes procedementos terán que axustarse ás convalidaciones establecidas na presente orde”. Para facer efectiva a validación débese proceder do xeito seguinte: No caso de que o título ou certificado para validar corresponda ao ensino regrado preuniversitario, é dicir, EXB, Primaria, Secundaria ou Formación Profesional, a validación correspondente deberá solicitarse ao secretario/a do centro no que se estudou, xa que alí se custodian as cualificacións. No resto dos casos, as validacións solicitaranse á Secretaría Xeral de Política Lingüística da Xunta de Galicia. Boqueixón, 22 de xuño de 2020 O alcalde Manuel Fernández Munín